ROMÂNIA                                                                                                  
JUDEŢUL PRAHOVA
ORAŞ BOLDEŞTI-SCĂENI
CONSILIUL LOCAL
HOTĂRÂRE
-pentru modificarea Hotărârii Consiliului Local nr. 158/24.11.2015
 privind reglementarea taxei de parcare 

	Având în vedere:
- referatul de aprobare înregistrat sub nr. 3975/22.02.2021, prin care primarul oraşului Boldeşti-Scăeni propune modificarea Hotărârii Consiliului Local nr. 158/24.11.2015;
- raportul de specialitate intocmit de compartimentul de resort, înregistrat sub nr. 3976/22.02.2021; 
 - Hotărârea Consiliului Local nr. 158/24.11.2015 privind reglementarea taxei de parcare, cu modificările şi completările ulterioare;
	- prevederile Legii nr. 273/2006 privind finanţele publice locale, cu modificările şi compeltările ulterioare;
- prevederile Legii nr. 227/2015 privind Codul Fiscal, cu modificările şi completările ulterioare;
- prevederile Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare;
	- avizul secretarului general înregistrat sub nr. 3986/22.02.2021;
- avizul comisiei de specialitate nr.1 – dezvoltarea economico-socială şi de mediu, cooperarea interinstituţională pe plan intern şi extern,
	În temeiul prevederilor art. 129 alin. (2), lit. „b”şi alin. (4), lit. „c”, art. 139 alin. (1)  şi ale art. 196 alin. (1) lit. „a”  din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

	Art. I.  Hotărârea Consiliului  Local nr.158/24.11.2015 privind reglementarea taxei de parcare, se modifică după cum urmează:

Anexa nr.1 la hotărâre-Taxa de parcare rezervată se înlocuieşte cu Anexa la prezenta hotărâre, parte integrantă din aceasta.

	Art. II. Celelalte prevederi ale Hotărârii Consiliului Local nr.158/24.11.2015 privind reglementarea taxei de parcare, cu modificările şi completăriel ulterioare rămân neschimbate. 

      PREŞEDINTE DE ŞEDINŢĂ
TĂNĂSESCU STELIAN HORAŢIU
							CONTRASEMNEAZĂ,
							SECRETAR GENERAL,
							TUDOR FLORINA NELI
Boldeşti-Scăeni, 30.03.2021

R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
            Nr. 3986/22.02.2021


A  V  I  Z
- asupra proiectului de hotărâre pentru modificarea Hotărârii Consiliului Local 
nr. 158/24.11.2015 privind reglementarea taxei de parcare


	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr. 158/24.11.2015 privind reglementarea taxei de parcare, am constatat că acesta a fost iniţiat cu respectarea prevederilor legale, având ca temei legal dispoziţiile art. 486 din Codul Fiscal
	Faţă de cele de mai sus şi în conformitate cu prevederile art. 243, alin (1)  lit. „a” din  OUG nr. 57/2019 privind Codul administrativ, avizez favorabil acest proiect.

  SECRETAR GENERAL,                                        
Tudor Florina Neli



















Nr.3975/22.02.2021

REFERAT



	Subsemnatul Bucuroiu Constantin, primar al Oraşului Boldeşti-Scăeni, supun spre analiză Consiliului Local Proiectul de hotărâre pentru modificarea Hotărârii Consiliului Local nr. 158/24.11.2015 privind reglementarea taxei de parcare.
	În  baza  OUG nr. 57/2019 privind Codul adminstrativ, a Legii nr. 273/2006 privind finanţele publice locale, cu modificările şi completările ulterioare, ale Legii nr. 227/2015 privind Codul Fiscal, cu modificările şi completările ulterioare, precum şi ale Ordonanţei Guvernului nr. 2/2001 privind regimul jurdic al contravenţiilor, cu modificările şi completările ulterioare, vă prezint următoarele:
Prin Hotărârea Consiliului Local nr. 158/24.11.2015, completată prin HCL nr. 30/02.02.2016, a fost reglementată taxa de parcare. În anexa nr. 1 la hotarâre sunt prevăzute reglementările referitoare la taxa de parcare rezervată.
Pentru o mai buna gestionare a activității de taxare a locurilor de parcare se impune stabilirea unor noi modalităţi de aplicare a taxei de parcare rezervată. 
Faţă   de   cele   prezentate   mai  sus,  propun  aprobarea  modificării  HCL nr. 158/24.11.2015.
În speranţa aprobării vă mulţumesc anticipat!



                                               P R I M A R,
BUCUROIU CONSTANTIN



Consiliului Local al Oraşului Boldeşti-Scăeni






NR.3976/22.02.2021

RAPORT DE SPECIALITATE

Subsemnata Soroiu Oana, inspector în cadrul Primăriei orașului Boldești-Scăeni, analizând Proiectul de hotărâre pentru modificarea Hotărârii Consiliului Local nr.158/24.11.2015, am constatat următoarele:
-prin HCL nr.158/24.11.2015-s-a reglementat taxa de parcare. 
-datorită problemelor care au apărut în timpul gestionarii acestei activităţi sunt necesare modificări şi completări.
-pentru a elimina aceste probleme, prin Proiectul de hotărâre sus menționat, se propun  următoarele modificări la ANEXA nr.1-Taxa de parcare rezervată:
 -se introduce punctul 1.1. cu următorul cuprins: ,,Parcarea rezervată se acordă numai în baza cererii formulate de către persoana interesată. Cererea va fi însoțită de  documente din care să rezulte că persoana respectiva își are sediul, punctul de lucru, domiciliul sau reședința în zona riverană locurilor de parcare amenajată, astfel:
Persoanele fizice:
a)documente privind domiciliul /reședința, respectiv:copie B.I./C.I., act de proprietate, contract de închiriere, act de donație sau moștenire;
b)copie după certificatul de înmatriculare a autovehiculului deținut în proprietate sau în folosința; documente privind dreptul de folosința(utilizare) a autovehiculului:contract de leasing;
c)certificat de încadrare intr-o grupă de handicap(dacă e cazul).
Persoanele juridice:
a)act de proprietate, contract de închiriere in imobil;
b)certificat de înmatriculare la Oficiul Registrului Comerțului;
c)copie după certificatul de înmatriculare a autovehiculului deținut în proprietate sau în folosinţă.
- se introduce punctul 1.2 cu urmatorul cuprins:,,Repartizarea locurilor de parcare rezervate amenajate, se va face conform următoarei ordine de prioritate, până la epuizarea locurilor disponibile:
a) persoană fizică/persoană juridică, proprietar de apartament cu domiciliu/ sediu  în bloc, care deţine în  proprietate sau leasing un autovehicul; 
b) persoană fizică/persoană juridică cu domiciliu/sediu  în bloc, care deţine în  proprietate sau leasing un autovehicul;
c) persoană fizică/persoană juridică, proprietar de apartament cu domiciliu/sediu  în bloc, care deţine un autovehicul în folosinţă
d) persoană fizică/persoană juridică cu domiciliu/sediu  în bloc, care deţine un autovehicul în folosinţă;
e) persoane fizice/juridice cu reşedinţă/punct lucru în bloc, care deţine în  proprietate sau leasing un autovehicul;
f) persoane fizice/juridice cu reşedinţă/punct lucru în bloc, care deţine un autovehicul în folosinţă.
În situația mai multor solicitări pe aceiași ordine de prioritate pentru același loc de parcare/zona, se va repartiza  locul de parcare celui care are cererea mai veche.
- se introduce punctul 1.3. Folosirea locurilor de parcare rezervată, marcate corespunzător, în intervalele orare menţionate la punctele 1, 2, 3 şi 14 constituie contravenţie şi se sancţionează cu amendă cuprinsă între 100-300 lei.
- la punctul 4 se stabileşte taxa de parcare în sumă de 150 lei/an/loc - pentru parcare rezervată amenajată prevăzută la punctul 2;
-punctul 5 se modifică şi va avea următorul curins:
5.	Plata taxei de parcare rezervată se face  până la 31 martie a anului in curs.
5.1.   Plata după aceasta dată se face cu calcularea de penalități de 1% pe zi.
5.2.   Neplata taxei de parcare rezervată amenajată până la 31 decembrie a anului în curs atrage anularea autorizației de  
       parcare, cu recuperarea taxei restante.
5.3.  Locul  rămas liber se va repartiza altui solicitant in ordinea de prioritate stablilită.
5.4. Dacă solicitarea locului de parcare rezervată se face în cursul anului, plata taxei de parcare se va face începând cu data de întâi a lunii următoare lunii în care s-a depus cererea de solicitare a locului de parcare rezervat.
- punctul 10 se modifică şi va avea următorul cuprins: Parcarea rezervată se acordă numai pentru deţinătorii sau utilizatorii de autoturisme sau autovehicule cu masa mai      mică de 3,5 t. În zona centrală a orașului, a locuințelor de pe Calea Unirii se interzice parcarea autovehiculelor mai mari   de 2 tone(autobuze, autoutilitare mari, etc).
- la punctul 18  se stabileşte pragul minim al contravenţiei pentru ocuparea locurilor de parcare rezervată fără autorizaţie la suma de 100 lei.


      Întocmit,
SOROIU OANA
